REFERAT FRÅ SU NESFLATEN OPPVEKSTSENTER

Utkalling var sendt fylgjande:

Politisk repr: Åsmund Bakka

Bhg- repr: Cathrine Engeskar, Oddny Endresen

Repr andre tilsette: Valborg Sandal

Skule- repr: Tommy Espe

Elevrådsr- repr: Leiar: Isak Berekvam Steine, Nestleiar: Mikkel Bleskestad Andersson

FAU/skule - repr: Ann Elisabeth Langeland, Kjersti Eikemo

Barnehage – repr: Torstein Mikal Brattland

Rektor/einingsleiar: Anne Marie Gamlem Rabba

**Stad: Nesflaten skule, biblioteket**

**Tid: Tysdag 11. februar kl. 18:00 -19:30**

**Sakliste:**

**Sak 01/20: Godkjenning av innkalling og møteprotokoll frå førre møte**

Merknad: Det var sendt ut innkalling til elevrådsrepresentant og vara, men det kom etter utsending fram at hhv Ø. Tveit og G. Havrevoll skal representere i SU. Ø. Tveit stilte på møtet.

**Sak 02/20: Konstituering av medlemmene i SU**

**Leiar:** Ann Elisabeth Langeland

**Nestleiar:** Torstein Mikal Brattland

**Skrivar:** Kjersti Eikemo

**Sak 03/20 Strategi for foreldreaktiv tilvenning i barnehage**

Det er utarbeida eit høyringsskriv for foreldreaktiv tilvenning i barnehage. Sjå vedlegg.

Hovudpunkta i strategien er at ein utvidar tilvenningsperioden frå 3 til 5 dagar. Dei føresette skal nå ta ei meir aktiv rolle i tilvenningsprosessen, der dei er med å byter blier, deltek i måltida og leikar med barnet sitt die tre fyrste dagane. Dei tilsette vil i denne fasen observere, samtale og gjere seg kjend med barnet. I løpet av dag 4 og 5 vil dei tilsette gradvis ta over, medan den føresette har ei meir tilbaketrekt rolle.

Tilbakemeldingsfrist frå SU er 29.02.2020. Strategien vil bli endeleg administrativt vedteke etter februar.

Kommentarar: Skrivet er detaljert og viser til forskingsteoriar som ligg til grunn for forslaget. Det bør derfor bør leverast ut i ei meir kortfatta form til dei føresette, der essensen er trekt ut. Faren ved for lange og omfattande dokument er at dei ikkje blir lesne. SU diskuterte tidsbruken i forslaget for dei føresette, og meiner det er belastande for familiar med fleire tilvenningsdagar, då ein ikkje alltid har nok feriedagar å ta av. Born er også ulike, noko skrivet speglar. Nokon vil klare seg med færre dagar, medan andre vil måtte ha fleire enn 5 dagar. Einingsleiar kommenterte her at barnehagen på Nes som før er fleksible, om ein treng lenger tilvenningsperiode.

Vedtak: SU går inn for at ordlyden vert endra frå «5 dagar tilvenning» til «inntil 5 dagar tilvenning».

**Sak 04/20** **Føredrag med Barnevakten.no mandag 9. og 10.mars**

Det vert skipa til føredrag med Barnevakten.no mandag 9.mars og tysdag 10. mars for skuleelevar med føresette, og føresette til barnehageborn. Fokuset i føredraget er korleis ta smarte val på nett, og korleis ein som føresett kan engasjere seg positivt i mediekvardagen. For elevar og føresette på 4. – 10.trinn er dette føredraget kveldstid obligatorisk å delta på. Elevane vil få kompensert tidsbruken på slutten av skuleåret.

Føredraget vert halde på Kulturhuset Sand, men det vert også streama live til Nesflaten Oppvekstsenter tysdag 10. mars klokka 17:30 – 19:30. Dei føresette og elevar som ynskjer det kan sjølvsagt reise til Sand.

Om ein vel å reise til Kulturhuset på Sand gjeld følgjande tidspunkt:

**Måndag 9. mars – Kulturhuset på Sand**

20.00 – 22.00: Føredrag for føresette og elevar på 8. – 10.trinn

**Tysdag 10. mars – Kulturhuset på Sand**

17.30 – 19.30: Føredrag for føresette og elevar på 4. – 7.trinn

20.00 – 22.00: Føredrag for føresette til barnehageborn i kommunen og føresette til 1. – 3. trinn

Vedtak: Informasjonen vart teke til vitande. SU stiller seg positive til at det er eit lokalt tilbod om streaming på Nesflaten Oppvekstsenter.

**Sak 05/20** **Godkjenning av ordens-og åtferdsreglementet ved Nesflaten Oppvekstsenter skule**

Ordens- og åtferdsreglementet ligg som vedlegg.

Vedtak: Godkjent utan merknad.

**Sak 06/20 Status skule og barnehage – informasjon ved rektor/einingsleiar**

* **Barnehage – utviklingsarbeid framover for tilsette**
* Kompetanseheving i Suldalsbarnehagane/Nord – R samarbeidet:. Føredragsrekkja med professor Lars Myhr frå Høgskulen i Innlandet om pedagogisk leiing. Handlar om korleis ein kan bruke teori og forsking for å løyse lokale utfordringar i barnehagekvardagen. Verktøyet blir kalla for pedagogisk analyse. Basert på Thomas Nordahl sin modell. (Blir også brukt i skulen). Mellomarbeid for styrarar og pedleiarar: Pedagogisk analyse med utgangspunkt i eigen barnehagekvardag. Siste økt blir torsdag 5.mars.
* Oppstart på arbeidet om digital praksisplan i Suldalsbarnehagane til våren. Skulane utarbeidde ein digital plan i 18, den er dei no no i gang med. Tilsvarande plan skal utarbeidast for barnehagane. For barnehagane er det kjøpt inn Ipad og Apple TV, ein til kvar eining. Utstyr er kome til Sand, dato for innrullering ikkje satt. Fokus på pedagogisk bruk – skal styrke borna sin digitale kompetanse for at dei skal stå betre rusta til skulestart. Oppstart i arbeidet vil vere etter konferansen Digital Arena 24.mars.
* Plandag for barnehagane fredag 6. mars med Trond Hegglund. Tema: Digitalisering, med fokus på born sin skjermbruk og hjerneutvikling.
* 10.mars føredrag ved Barnevakten, korleis ta smarte val på nett, digital dømmekraft
* **Skule – utviklingsarbeid for pedagogisk personale**
* Skulane hatt tre planleggingsdagar med RIKT. Ein vil knytte opp den digitale satsinga opp mot fagfornyinga
* Oppstart Ipad hausten 2019. Bruken av Ipad/læringsbrett skal vere føremålstenleg, bøker er ikkje fjerna. Forsiktig start i småskulen med aukande bruk oppover trinna. Eit godt verkty inn mot fagfornyinga og det utvida tekstomgrepet. Saman med Sauda har Suldal utvikla ein framdriftsplan for dette arbeidet i våre kommunar. Planen skal også syne samanhengen mellom korleis me gjennom god bruk av læringsbrett kan realisera intensjonane i læreplanen.
* Utviklingsarbeid fagfornyinga 2020: Kollegiet er i startgropa på arbeidet, ein er på modul 1 av 4. Skal vere ferdig med Modul 2 til sommaren. Resterande av modulane vert arbeid med inn i skuleåret 20/21. Modulane handlar om å gjere seg kjend med læreplanen, setje felles mål for arbeidet for eininga, og utarbeida og prøva ut undervisningsopplegg.
* Fagfornyinga: Skulen får mange tilbod frå forlaga. Ein skal vurdere innkjøp i løpet av våren, både tilfang av bøker og digitale ressursar/appar i faga.
* **Skulen – anna**
* Bokn skule på vitjing måndag 10.02.20. Går frå fulldelt til fådelt modell, vil bruke Nesflaten som modell for vidare arbeid
* Nepalkveld 18.02.20– innsamling til skuleprosjekt i samarbeid med W.H Havrevoll. Erstattar TV – aksjonen haust.
* Suldal Bad – 4 fredagar i løpet av våren. Reiseutgifter blir finansiert fra tilskuddsmidlene for barnehage, + frå oppvekst for skulen. Instruksjonstimar – kjøper tenester av Suldal Bad v/Jens Marcussen: Fokus på grunnleggjande symjeopplæring for dei minste i 1. – 4.trinn. Frå 5. – 10. trinn fokus på teknikk i symjinga, og øving på ulike typar symjetak som crawl, ryggsymjing etc.
* Kjøp av badeteneste frå Kilen Vel – utebadet på Nes. 8000 kroner i fjor. Litt mindre enn førre år. Kjem til å legge mengdetreninga her.
* Kjøp av andre tenester: Flaggheising, 10 000 per år.
* Personale: Stabilt personale med lite gjennomtrekk. Faste vikarar inn ved behov.
* Elin Moen tek til i 40% stilling som lærar 1.mars. Aud Nora Kalbekkdalen går i vikariat for ho fram til dess
* Rekrutteringstiltak skule: Har komande lærarstudent på vikarlista, bur lokalt
* Kompetansebehov frametter: Lærar med grunnfag i engelsk. Lærar med fordjuping i begynnaropplæringa. Håper å få til ei ordning gjennom «Kompetanse for kvalitet». Lita eining – me er generelt sårbare om lærarar med fagkompetanse for u – trinnet forsvinn ut frå stilling.
* Kursing av personalgruppa: 1 lærar har delteke på ei kursrekkje i autismespekteret i Haugesund. Einingsleiar er starta på leiarutviklingskurs i KS – regi, som starta opp januar 2020 og vert avslutta oktober 2020.
* Elevtal 20/21: Det går ut 2 elevar våren 20, og 1 tek til. Storleiken på fagarbeiderstillinga er avhengig av SFO-opptaket for neste år.
* Barnehage: Det tek til ny brukar i slutten av februar som tel 2 plassar. Søknadsfrist for hovudopptaket er 1.mars med oppstart haust.
* Bemanning barnehage neste år: Noverande pedleiar er konstituert, og stillinga blir lyst ut på ny til sommaren.
* **Bygning/fysiske tilhøve**
* I årsmeldinga for 2018 vart det rapportert utfordringar med temperaturregulering og ventilasjon. Dette har gjort seg gjeldande også i 2019. Tiltak: Ein vil montere spjælmotorar på ventilasjonsanlegget frå gymsal, då det viser seg at anlegget ikkje klarer å gjenvinne til ynskjeleg temperatur. Dette vert prioritert før hausten kjem.
* Vaktmeister kledde hausten 19 det provisoriske skuret, rydda og kasta gamalt inventar og sette inn vindauge. Det vert frametter lagringslokale.
* Ein manglar oppmerking av handikapparkering oppe på skulen, attmed sløydrommet, og nede ved barnehagen. Ein har ikkje godkjent personheis. Denne vart stengt i haust. Førespurnad er sendt IK – bygg vedk tiltak som må setjast i verk for å få denne opna att. Det er upraktisk for senteret ikkje å ha heis, både i forhold til flytting av gjenstandar frå kjellar til hovudetasje, og det er også utfordringar om det kjem brukarar i rullestol.
* Golvbelegget er slitt og vanskeleggjer reinhaldet i gangen. Dette er meldt inn.

**Sak 07/20 Ymse**

Neste møte i SU skal haldast før somarferien. Ann Elisabeth kallar inn.